pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลระดมตรวจเชิงรุก  มุ่งเป้าคัดกรองผู้ป่วยออกจากชุมชน หวังลดจำนวนผู้ติดเชื้อรายวัน
วันเสาร์ที่ 1 พฤษภาคม 2564
รัฐบาลระดมตรวจเชิงรุก  มุ่งเป้าคัดกรองผู้ป่วยออกจากชุมชน หวังลดจํานวนผู้ติดเชื้อรายวัน
รัฐบาลระดมตรวจเชิงรุก  มุ่งเป้าคัดกรองผู้ป่วยออกจากชุมชน หวังลดจํานวนผู้ติดเชื้อรายวัน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่กระทรวงสาธารณสุขได้รายงานสถานการณ์โควิด-19  พบว่าจังหวัดส่วนใหญ่สามารถควบคุมการแพร่ระบาดได้มากขึ้นแล้ว แต่ในพื้นที่กทม.และปริมณฑลยังพบผู้ติดเชื้อจํานวนมาก โดยผู้ป่วยติดเชื้อโควิด-19 ในกทม. และปริมณฑลระหว่างวันที่ 1-30 เมษายน จํานวน 16,045 ราย คิดเป็นร้อยละ 44.2 ของการติดเชื้อทั้งประเทศที่มีจํานวน 36,290 ราย ซึ่งนายกรัฐมนตรี พล.อ.ประยุทธ์ จันทร์โอชา ได้เน้นให้ขยายการตรวจเชิงรุกเพื่อเร่งแยกผู้ป่วยออกจากประชากรทั่วไปให้ได้มากที่สุด ซึ่งเป็นอีกมาตรการหนึ่งในการ ทําให้จํานวนผู้ติดเชื้อรายวันลดลง
ที่ผ่านมา ในชุมชนพื้นที่กทม. ตั้งแต่วันที่ 5 - 30 เม.ย. ได้ให้บริการตรวจคัดกรองเชิงรุกไปแล้วกว่า 3 หมื่นราย  ขณะเดียวกัน กระทรวงแรงงาน ได้ให้บริการตรวจเชิงรุกแก่ผู้ประกันตนมาตรา 33 39 และ 40 ช่วงระหว่างวันที่ 17-30 ในกทม. และระหว่างวันที่ 24-30 เม.ย. ในปทุมธานี ชลบุรี เชียงใหม่ นนทบุรี ตรวจไปแล้วรวม 4.5 หมื่นราย ซึ่งจะส่งต่อผู้ป่วยติดเชื้อทุกคน ไปรักษาที่โรงพยาบาล โรงพยาบาลสนาม หรือ Hospitel ทันทีตามอาการ
และตั้งแต่วันนี้ - 15 พ.ค. นี้ กระทรวงสาธารณสุขเปิดตรวจคัดกรองโควิด-19 โดยรถเก็บตัวอย่างชีวนิรภัยพระราชทาน สําหรับประชาชนกลุ่มสัมผัสใกล้ชิดผู้ป่วยยืนยันโควิด-19 และผู้ไปในสถานที่เสี่ยง ณ สนามกีฬาธูปะเตมีย์  พร้อมรับ walk in วันละ 1,000 คน แจกบัตรคิวหน้างานช่วงเช้ารอบเดียวจนกว่าจะหมด ขณะที่กระทรวงแรงงานจะให้บริการตรวจโควิด-19 เชิงรุก ในพื้ที่สมุทรปราการ ที่สถาบันพัฒนาฝีมือแรงงานวันนี้ถึง - 7 พ.ค. และกรุงเทพหมานครและปทุมธานี อีกครั้ง ตั้งแต่วันที่ 5 - 11 พ.ค ที่ศูนย์เยาวชนกรุงเทพมหานคร (ไทย -ญี่ปุ่น) และวิทยาลัยอาชีวศึกษาจังหวัดปทุมธานี พร้อมประเมินเพื่อปรับการบริการให้สอดคล้องสถานการณ์ด้วย
อนึ่ง ปัจจุบันโรงพยาบาลสนาม ในสังกัด กทม. ข้อมูล ณ 28 เม.ย. มีเตียงสําหรับรองรับผู้ป่วย จํานวน 1,700 เตียง ประกอบด้วย โรงพยาบาลผู้สูงอายุบางขุนเทียน เขตบางขุนเทียน รองรับได้ 1,000 เตียง ครองเตียง 451 เตียง ยังว่างอยู่ 549 เตียง รพ.ราชพิพัฒน์ 200 เตียง ครองเตียง 230 เตียง (เสริม 30 เตียง) รพ.เอราวัณ 1(ศูนย์กีฬาเฉลิมพระเกียรติ บางบอน) 100 เตียงครองเตียง 38 เตียง ยังว่างอยู่ 62 เตียง และรพ.เอราวัณ 2 (บางกอกอารีนา) 400 เตียง ครองเตียง 287 ยังว่างอยู่ 113 เตียง และเข้าHospitel 60 เตียง รวมครองเตียง 1,066 เตียง เตียงคงเหลือ 724 เตียง ซึ่งกทม. จะเร่งนําผู้ป่วยติดเชี้อ เข้าสู่สถานพยาบาล / รพ. สนาม/ hospitel ตามอาการ โดยศูนย์ เอราวัณ 1669 ตั้งเป้าต้องไม่มีผู้ป่วยตกค้างในระบบ สามารถส่งตัวแบบวันต่อวันได้
---------------------
รัฐบาลไทย-ข่าวทำเนียบรัฐบาล-ประกาศ! เรื่องที่ต้องรายงานนายกฯ ทุกครั้ง
วันเสาร์ที่ 1 พฤษภาคม 2564
ประกาศ! เรื่องที่ต้องรายงานนายกฯ ทุกครั้ง
...
อังคารที่ผ่านมา (27 เม.ย.64) ครม. เห็นชอบให้โอนอํานาจของรัฐมนตรีกระทรวงต่าง ๆ ที่เกี่ยวข้องกับการแก้ไขปัญหาโควิด ตามกฎหมาย 31 ฉบับ มาไว้ที่นายกรัฐมนตรีเป็นการชั่วคราว โดยออกประกาศ ตามมา
.
ล่าสุดมีประกาศกําหนดหลักเกณฑ์ว่า มีเรื่องอะไรบ้างที่ประชาชนควรทราบ โดยให้แต่ละกระทรวงรายงานนายกรัฐมนตรีและ ศบค. ทุกครั้ง เพื่อเป็นข้อมูลในการบริหารจัดการต่อไปดังนี้
.
>หน้ากากอนามัย
>เวชภัณฑ์และอุปกรณ์ทางการแพทย์ ที่เกี่ยวกับการรักษาโรคโควิด-19
>ยา เช่น ฟาวิพิราเวียร์
>การขออนุญาต ขอขึ้นทะเบียน การนําเข้า การจัดหา การประสาน หรือติดต่อกับต่างประเทศ และการจัดสรรวัคซีนเกี่ยวกับโรคโควิด-19
>ออกซิเจนที่ใช้ทางการแพทย์
>เตียงผู้ป่วยหนัก โรงพยาบาลสนาม
>การรับแจ้งเหตุเกี่ยวกับผู้ป่วย การอํานวยความสะดวก การขนย้ายผู้ป่วย
>การควบคุมเส้นทางคมนาคม เพื่อป้องกันการแพร่ระบาดโรคโควิด-19
.
มีผลบังคับใช้ตั้งแต่วันที่ 29 เม.ย.64 เป็นต้นไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.แรงงาน ส่งสารถึงผู้ใช้แรงงานเนื่องในวันแรงงานแห่งชาติ ปี 2564
วันเสาร์ที่ 1 พฤษภาคม 2564
รมว.แรงงาน ส่งสารถึงผู้ใช้แรงงานเนื่องในวันแรงงานแห่งชาติ ปี 2564
ก.แรงงาน ส่งสารขอบคุณพี่น้องผู้ใช้แรงงานเนื่องในวันแรงงานแห่งชาติ ประจําปี พ.ศ. 2564 ที่แรงงานทั้งในและต่างประเทศมีส่วนสําคัญในการสร้างความมั่นคงให้แก่เศรษฐกิจและสังคมไทย และพร้อมดําเนินงานเพื่อพัฒนาแรงงานให้มีศักยภาพสูง และยกระดับคุณภาพชีวิตของแรงงาน
นายสุชาติ ชมกลิ่น รัฐมนตรีว่าการกระทรวงแรงงาน กล่าวในนามกระทรวงแรงงาน ว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่านพลเอก ประวิตร วงษ์สุวรรณ รองนายกรัฐมนตรี ที่ดูแลและกํากับกระทรวงแรงงาน ตระหนักถึงความสําคัญของพี่น้องผู้ใช้แรงงาน ได้มอบให้กระทรวงแรงงานส่งความระลึกถึงและความปรารถนาดีมายังพี่น้องผู้ใช้แรงงานทุกสาขาอาชีพทั้งในและต่างประเทศ เนื่องในโอกาส “วันแรงงานแห่งชาติ” ประจําปี พ.ศ. 2564 และถือโอกาสนี้ขอบคุณพี่น้องผู้ใช้แรงงานที่มีส่วนสําคัญในการสร้างความมั่นคงให้แก่เศรษฐกิจและสังคมไทยมาโดยตลอด กระทรวงแรงงานพร้อมดูแลพี่น้องผู้ใช้แรงงาน โดยมุ่งมั่นในการดําเนินงานเพื่อพัฒนาแรงงานให้มีศักยภาพสูงและยกระดับคุณภาพชีวิตของผู้ใช้แรงงานและครอบครัว ให้มีความมั่นคง สามารถดํารงชีพได้อย่างยั่งยืน ในปีนี้ สถานการณ์การแพร่ระบาดของเชื้อไวรัสโควิด – 19 ได้ส่งผลกระทบต่อภาคแรงงาน กระทรวงแรงงานจึงได้ผลักดันและดําเนินมาตรการโครงการต่างๆ เพื่อช่วยเหลือเยียวยาแรงงานทุกกลุ่มเช่น โครงการ ม.33 เรารักกัน และโครงการแรงงาน...เราสู้ด้วยกัน เพื่อควบคุมและป้องกันการแพร่ระบาดของโรคโควิด - 19 ไม่ให้ขยายออกไปในวงกว้างจนทําให้เกิดความเสียหายแก่ทุกภาคส่วน นอกจากนี้ ได้เร่งรัดการดําเนินการเพื่อคุ้มครองแรงงานให้ได้รับสิทธิประโยชน์ตามกฎหมายโดยเร็ว ทั้งนี้เพื่อให้ทุกท่านผ่านพ้นวิกฤตนี้ไปด้วยกัน
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า เนื่องจากการแพร่ระบาดของเชื้อไวรัสโควิด – 19 เกิดการระบาดระลอกใหม่ และสถานการณ์มีแนวโน้มรุนแรงขึ้นตามลําดับ คณะกรรมการจัดงานวันแรงงานแห่งชาติ ปี พ.ศ. 2564 จึงมีมติงดจัดงานวันแรงงานแห่งชาติประจําปี พ.ศ. 2564 แต่ได้มีการยื่นข้อเรียกร้องเสนอต่อรัฐบาล โดยผ่านรัฐมนตรีว่าการกระทรวงแรงงาน จํานวน 7 ข้อ 16 ประเด็น และสมาพันธ์แรงงานรัฐวิสาหกิจสัมพันธ์ และคณะกรรมการสมานฉันท์แรงงานไทย ได้ยื่นข้อเรียกร้อง จํานวน 22 ข้อ ทั้งนี้กรมสวัสดิการและคุ้มครองแรงงานจะนําข้อเรียกร้องไปประสานหน่วยงานที่เกี่ยวข้องเพื่อพิจารณาและดําเนินงานต่อไป
รัฐบาลไทย-ข่าวทำเนียบรัฐบาล-พม. ทีม "เรามีเรา" มอบผักสดให้ครัวกลาง วัดสะพาน เขตคลองเตย ประกอบอาหารให้กลุ่มเปราะบางที่เดือดร้อนจากโควิด-19
วันพุธที่ 19 พฤษภาคม 2564
พม. ทีม "เรามีเรา" มอบผักสดให้ครัวกลาง วัดสะพาน เขตคลองเตย ประกอบอาหารให้กลุ่มเปราะบางที่เดือดร้อนจากโควิด-19
พม. ทีม "เรามีเรา" มอบผักสดให้ครัวกลาง วัดสะพาน เขตคลองเตย ประกอบอาหารให้กลุ่มเปราะบางที่เดือดร้อนจากโควิด-19
วันที่ 18 พ.ค. 64เวลา 12.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) พร้อมด้วย นายโชคชัย วิเชียรชัยยะ รองอธิบดีกรมพัฒนาสังคมและสวัสดิการ (รองอธิบดี พส.) ศูนย์ช่วยเหลือสังคม สายด่วน พม. โทร. 1300 และอาสาสมัครพัฒนาสังคมและความมั่นคงของมนุษย์ (อพม.) ลงพื้นที่ ณ วัดสะพาน เขตคลองเตย กรุงเทพฯ เพื่อมอบผักสดซึ่งได้รับบริจาคจากตลาดศรีเมือง จังหวัดราชบุรี ให้กับครัวกลางวัดสะพาน นําไปประกอบอาหารและช่วยเหลือแจกจ่ายให้กลุ่มเปราะบางและประชาชนในชุมชนที่เดือดร้อนจากผลกระทบของสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ ภายใต้กิจกรรม “เรามีเรา ไม่ว่าคุณจะอยู่ที่ไหน เราจะตามไปช่วย”
นางสาวแรมรุ้ง กล่าวว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่
ที่ขยายวงกว้างไปทั่วประเทศ และส่งผลกระทบต่อประชาชนอย่างต่อเนื่อง กระทรวง พม. จึงมีความห่วงใยและตระหนักถึงปัญหาความเดือดร้อนและความยากลําบากของประชาชนทุกกลุ่มเป้าหมาย โดยเฉพาะกลุ่มเปราะบางทั้ง เด็ก เยาวชน คนพิการ ผู้สูงอายุ และผู้ด้อยโอกาสในชุมชนที่มีความเสี่ยงสูง จึงได้บูรณาการความช่วยเหลือร่วมกับภาคีเครือข่ายทุกภาคส่วน และในวันนี้ กระทรวง พม. ได้นําผักสด จํานวน 5,000 กิโลกรัม ซึ่งได้รับบริจาคจากตลาดศรีเมือง จังหวัดราชบุรี นําไปมอบให้กับครัวกลางของชุมชนในพื้นที่กรุงเทพฯ เพื่อประกอบอาหารและนําไปช่วยเหลือแจกจ่ายให้กลุ่มเปราะบางและประชาชนในชุมชนที่เดือดร้อน ได้แก่ 1. ครัวกลางวัดสะพาน เขตคลองเตย 2. ครัวกลางบ้านมั่นคงสภาวังทองหลาง 3. ครัวกลางชุมชนบ้านมั่นคงสวนพลู เขตสาทร 4. ครัวกลางบ้านมั่นคงชุมชนคลองลัดภาชี เขตภาษีเจริญ และ 5. ครัวกลางบ้านมั่นคงประชาสามัคคี บางพลัด
นางสาวแรมรุ้ง กล่าวเพิ่มเติมว่า กระทรวง พม. ขอเชิญชวนทุกภาคส่วนและประชาชน ร่วมบริจาคสิ่งของที่จําเป็น อาทิ อาหารกล่องพร้อมทาน วัตถุดิบสําหรับประกอบอาหาร (อาหารสด และอาหารแห้ง) ข้าวสาร น้ําดื่ม นมสําหรับเด็กและผู้ใหญ่ ผ้าอ้อมสําหรับเด็กแรกเกิด คนพิการ และผู้สูงอายุ บะหมี่กึ่งสําเร็จรูป อาหารกระป๋อง หน้ากากอนามัย และแอลกอฮอล์ เป็นต้น ทั้งนี้ สามารถบริจาคได้ที่ ศูนย์รับบริจาคกระทรวง พม. ณ อาคารกรมพัฒนาสังคมและสวัสดิการ กระทรวง พม. หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ติดตามการใช้เทคโนโลยีพลังงานไฟฟ้าในภาคการขนส่งทางน้ำ พร้อมดันเรือไฟฟ้าเจ้าพระยาใช้เต็มรูปแบบ 23 ลำ ในเดือนสิงหานี้
วันพุธที่ 19 พฤษภาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ติดตามการใช้เทคโนโลยีพลังงานไฟฟ้าในภาคการขนส่งทางน้ํา พร้อมดันเรือไฟฟ้าเจ้าพระยาใช้เต็มรูปแบบ 23 ลํา ในเดือนสิงหานี้
...
วันพุธที่ 18 พฤษภาคม 2564 เวลา 10.00 น. ณ กระทรวงคมนาคม อธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานการประชุมผ่านแอปพลิเคชั่นซูม ร่วมกับอธิบดีกรมเจ้าท่าและผู้บริหารกรมเจ้าท่า เพื่อติดตามความก้าวหน้าการพัฒนายานพาหนะด้วยพลังงานไฟฟ้าตามนโยบายของรัฐบาล เพื่อยกระดับคุณภาพชีวิตการเดินทางและรักษาสภาพแวดล้อมอย่างยั่งยืน ซึ่งได้เริ่มให้บริการในเส้นทางต่างๆ รวมทั้งที่อยู่ระหว่างการพัฒนา ดังนี้
•เส้นทางแม่น้ําเจ้าพระยา : ตั้งแต่ท่าเรือพระนั่งเกล้าไปถึงท่าเรือสาทร ปัจจุบันให้บริการเรือไฟฟ้าและมีแผนเพิ่มเติมเรือที่ให้บริการ
-เดือนพฤษภาคม เรือให้บริการ 8 ลํา ค่าโดยสาร 20 บ./คน/เที่ยว
-เดือนมิถุนายน เรือให้บริการ 12 ลํา ค่าโดยสาร 20 บ./คน/เที่ยว
-เดือนกรกฎาคม เรือให้บริการ 23 ลํา ค่าโดยสาร 20 บ./คน/เที่ยว
-เดือนสิงหาคม เรือให้บริการ 23 ลํา ค่าโดยสารตามที่กรมเจ้าท่ากําหนด และเรือท่องเที่ยวอีก 4 ลํา รวมทั้งสิ้น 27 ลํา
•เส้นทางคลองแสนแสบ : ขณะนี้ผู้ประกอบการได้ต่อเรือเหล็กแล้วจํานวน 5 ลํา และอยู่ระหว่างการปรับปรุงเทคโนโลยีแบตเตอรี่ให้เหมาะสมกับการใช้งาน คาดว่าสามารถเปิดให้บริการได้ภายในปลายปี 64
นอกจากนั้น กทม. ได้พัฒนาเส้นทางส่วนต่อขยายตั้งแต่ช่วงวัดศรีบุญเรืองไปจนถึงมีนบุรี ระยะทาง 11.5 ก.ม. ให้บริการด้วยเรือไฟฟ้าจํานวน 12 ลํา โดยจะเริ่มให้บริการภายในเดือนกันยายน 64 นี้
•เส้นทางคลองผดุงกรุงเกษม : ปัจจุบันให้บริการเรือไฟฟ้า
-เดือนพฤษภาคม เรือให้บริการ 7 ลํา ไม่จัดเก็บค่าโดยสาร
-เดือนมิถุนายน เรือให้บริการ 8 ลํา ไม่จัดเก็บค่าโดยสาร
•เส้นทางคลองดําเนินสะดวกจ.ราชบุรี : เป็นโครงการนําร่องเพื่อส่งเสริมการท่องเที่ยว ปัจจุบันให้บริการจํานวน 3 ลํา และหากสถานการณ์โควิด-19 ดีขึ้น กรมเจ้าท่ามีแผนเพิ่มจํานวนเรือไฟฟ้า รวมทั้งการขอความร่วมมือประชาชนที่ใช้เรือในการสัญจร ให้ปรับเปลี่ยนจากระบบเครื่องยนต์เป็นระบบไฟฟ้าต่อไป
เส้นทางคลองอัมพวา จ.สมุทรสงคราม : มีแผนพัฒนาเรือไฟฟ้าเพื่อใช้ในการท่องเที่ยว เพื่อลดผลกระทบต่อผู้อยู่อาศัยริมฝั่งคลอง โดยเฉพาะเรื่องของเสียงและเป็นการรักษาสภาพแวดล้อม
การท่องเที่ยวทางทะเล : ปัจจุบันให้บริการจํานวน 1 ลํา ในพื้นที่ จ.นครศรีธรรมราช เส้นทางท่าเรือสิชลถึงท่าเรือเขาพรายดํา และมีแผนเพิ่มเติมอีก 1 ลํา ภายในสิ้นปี 2564 แต่หากสถานการณ์การแพร่ระบาดโควิด-19 ดีขึ้น ผู้ประกอบการมีแผนเพิ่มจํานวนเรือให้บริการจํานวน 60 ลํา
ท่านรัฐมนตรีช่วยฯ ยังได้เร่งผลักดันโครงการ Taxi Boat : Feeder เพื่อเชื่อมการเดินทางในแม่น้ําเจ้าพระยากับคลองแขนงต่างๆ ของ กทม.ให้เป็นระบบเดียวกัน โดยนําเรือไฟฟ้าหรือTaxi Boat มาให้บริการรับส่งประชาชนในคลองแขนง เพื่อเป็นการบริการประชาชนในการเดินทางให้สะดวกยิ่งขึ้น
รัฐบาลไทย-ข่าวทำเนียบรัฐบาล-ปลัด วธ. มอบอาหารกลางวัน และเวชภัณฑ์ทางการแพทย์ให้กับโรงพยาบาลรามาธิบดี เพื่อเป็นกำลังใจแก่บุคลากรทางการแพทย์ ภายใต้โครงการ “ปันน้ำใจ คนไทยไม่ทิ้งกัน”
วันพุธที่ 19 พฤษภาคม 2564
ปลัด วธ. มอบอาหารกลางวัน และเวชภัณฑ์ทางการแพทย์ให้กับโรงพยาบาลรามาธิบดี เพื่อเป็นกําลังใจแก่บุคลากรทางการแพทย์ ภายใต้โครงการ “ปันน้ําใจ คนไทยไม่ทิ้งกัน”
มอบอาหารกลางวัน และเวชภัณฑ์ทางการแพทย์ให้กับโรงพยาบาลรามาธิบดี เพื่อเป็นกําลังใจแก่บุคลากรทางการแพทย์ ภายใต้โครงการ “ปันน้ําใจ คนไทยไม่ทิ้งกัน”
วันที่ ๑๙ พฤษภาคม ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม มอบอาหารกลางวัน และเวชภัณฑ์ทางการแพทย์ให้กับโรงพยาบาลรามาธิบดี เพื่อเป็นกําลังใจแก่บุคลากรทางการแพทย์ ภายใต้โครงการ “ปันน้ําใจ คนไทยไม่ทิ้งกัน” โดยมีผู้ช่วยศาสตราจารย์ นายแพทย์พงศศิษฏ์ สิงหทัศน์ รองผู้อํานวยการโรงพยาบาลรามาธิบดี เป็นผู้รับมอบ ณ โรงพยาบาลรามาธิบดี และเวลา ๑๑.๐๐ น. มอบอาหารกลางวัน และเวชภัณฑ์ทางการแพทย์ให้กับโรงพยาบาลราชวิถี โดยมีนายแพทย์สมเกียรติ ลลิตวงศา ผู้อํานวยการโรงพยาบาลราชวิถี เป็นผู้รับมอบ ณ โรงพยาบาลราชวิถี โดยมี นายชัยพล สุขเอี่ยม ผู้ตรวจราชการกระทรวงวัฒนธรรม และเจ้าหน้าที่ที่เกี่ยวข้องเข้าร่วม
รัฐบาลไทย-ข่าวทำเนียบรัฐบาล-รมว.พม. นำทีม เรามีเรา ลงพื้นที่ดินแดง มอบถุงยังชีพ ช่วยเหลือกลุ่มเปราะบางที่เดือดร้อนจากโควิด-19
วันพุธที่ 19 พฤษภาคม 2564
รมว.พม. นําทีม เรามีเรา ลงพื้นที่ดินแดง มอบถุงยังชีพ ช่วยเหลือกลุ่มเปราะบางที่เดือดร้อนจากโควิด-19
รมว.พม. นําทีม เรามีเรา ลงพื้นที่ดินแดง มอบถุงยังชีพ ช่วยเหลือกลุ่มเปราะบางที่เดือดร้อนจากโควิด-19
วันนี้ (19 พ.ค. 64) เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และคณะผู้บริหาร นายธีรภัทร ประยูรสิทธิ ปลัดสํานักนายกรัฐมนตรี และศิลปินอาสา อพม. (อาสาสมัครพัฒนาสังคมและความมั่นคงของมนุษย์) ได้แก่ นายศตวรรษ เศรษฐกร (เต๊ะ) นักร้อง นักแสดง และนางสาวปุณยนุช วรนิธิพงศ์ (ตุ๊กตา) พิธีกรรายการโทรทัศน์ ร่วมลงพื้นที่ ณ ชมรมผู้สูงอายุ ศูนย์บริการสาธารณสุข 4 ดินแดง แฟลต 64 ซอยประชาสงเคราะห์ 19 เขตดินแดง กรุงเทพฯ เพื่อมอบเครื่องอุปโภคบริโภคที่จําเป็นให้กับผู้แทนชุมชนนําไปช่วยเหลือและบรรเทาความเดือดร้อนให้กลุ่มเปราะบางและประชาชนในชุมชนที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) ภายใต้กิจกรรม “เรามีเรา” ไม่ว่าคุณจะอยู่ที่ไหน เราจะตามไปช่วย
นายจุติ กล่าวว่า การลงพื้นที่วันนี้ เรามาดูแลช่วยเหลือประชาชนกลุ่มเปราะบาง ได้แก่ ผู้ป่วยติดเตียงที่ไม่มีใครดูแล ขาดความช่วยเหลือคนพิการ ผู้สูงอายุ และครอบครัวที่ติดเชื้อที่อยู่ระหว่างกักตัวเพื่อรอดูอาการ ทําให้ไม่สามารถไปไหนได้ เราจึงเข้ามาดูแลเพราะมีคนจํานวนมาก และทุกคนสามารถเข้ามามีส่วนร่วมในการช่วยเหลือสังคมไทยได้ ด้วยการบริจาคเครื่องอุปโภคและบริโภคที่จําเป็น โดย กระทรวง พม. จะเป็นส่วนกลางสําหรับของบริจาคที่ทุกคนมอบให้มาและเรายังมีกลุ่มคนที่ต้องการความช่วยเหลืออีกเป็นจํานวนมาก ถ้าทุกคนช่วยกัน ตนเชื่อว่าเราจะสามารถผ่านพ้นวิกฤตโควิด-19 ครั้งนี้ ไปด้วยกัน
นายจุติ กล่าวเพิ่มเติมว่า สําหรับแนวทางการช่วยเหลือกลุ่มเปราะบางที่ได้รับผลกระทบจากวิกฤตโควิด-19 กระทรวง พม.ได้เตรียมจัดสถานที่รองรับไว้หลายพื้นที่ ทั้งในเขตกรุงเทพฯ และปริมณฑล สามารถรองรับได้ประมาณ 400 คน โดยมีเจ้าหน้าที่คอยดูแล 24 ชั่วโมง และมีอาหารครบทั้ง 3 มื้อ ทั้งนี้ กระทรวง พม. ได้เร่งวางแผนการช่วยเหลือประชาชนกลุ่มเป้าหมายภายหลังวิกฤตครั้งนี้ เพื่อให้สามารถดํารงชีวิตได้อย่างมั่นคงในระยะยาว หากประชาชนกําลังประสบปัญหาความเดือดร้อนและความยากลําบากจากผลกระทบของโรคโควิด-19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทุกจังหวัด หากประชาชนต้องการความช่วยเหลือ สามารถโทร 1300 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ดีอีเอส ร่วมหารือ SEAC วางแนวทางในการพัฒนากำลังคนดิจิทัลเพื่อป้อนสู่อุตสาหกรรมดิจิทัล เน้นพัฒนานวัตกรรมเชิงสร้างสรรค์ขับเคลื่อนประเทศยุคดิจิทัล
วันพุธที่ 19 พฤษภาคม 2564
ดีอีเอส ร่วมหารือ SEAC วางแนวทางในการพัฒนากําลังคนดิจิทัลเพื่อป้อนสู่อุตสาหกรรมดิจิทัล เน้นพัฒนานวัตกรรมเชิงสร้างสรรค์ขับเคลื่อนประเทศยุคดิจิทัล
ดีอีเอส ร่วมหารือ SEAC วางแนวทางในการพัฒนากําลังคนดิจิทัลเพื่อป้อนสู่อุตสาหกรรมดิจิทัล เน้นพัฒนานวัตกรรมเชิงสร้างสรรค์ขับเคลื่อนประเทศยุคดิจิทัล
เมื่อวันที่19พฤษภาคม2564นายเนวินธุ์ช่อชัยทิพฐ์ผู้ช่วยรัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมความร่วมมือการพัฒนานวัตกรรมเชิงสร้างสรรค์ขับเคลื่อนประเทศยุคดิจิทัลณห้องประชุมMDES 2ชั้น9สํานักงานปลัดกระทรวงดิจิทัลเพื่อเศรษฐกิจและสังคม โดยมีนางอริญญาเถลิงศรีกรรมการผู้จัดการSEAC (ศูนย์พัฒนาและส่งเสริมการเรียนรู้ตลอดชีวิตแห่งภูมิภาคอาเซียนหรือSoutheast Asia Center)ร่วมหารือถึงแนวทางในการพัฒนากําลังคนดิจิทัลเพื่อป้อนสู่อุตสาหกรรมดิจิทัล ทั้งนี้ทางSEACได้ร่วมกับHaierบริษัทด้านนวัตกรรมชั้นนําของโลกจัดตั้งศูนย์วิจัยและจัดการนวัตกรรมแห่งเอเชียตะวันออกเฉียงใต้เพื่อเป็นศูนย์กลางด้านนวัตกรรมองค์กรและการเรียนรู้เชิงประยุกต์สําหรับองค์กรทั้งในประเทศไทยและภูมิภาคเอเชียตะวันออกเฉียงใต้เพื่อขับเคลื่อนสู่การทรานส์ฟอร์มองค์กรทางศูนย์ฯยังมุ่งสร้างสรรค์ด้านนวัตกรรมต่างๆเช่นด้านInternet of Things (IoT)ตลอดจนร่วมผลิตกําลังผลด้านนวัตกรรมร่วมกับสถาบันวิทยสิริเมธีย์(VISTEC)ในเขตนวัตกรรมระเบียงเศรษฐกิจพิเศษภาคตะวันออก(EECi)ซึ่งดูแลโดยกระทรวงการอุดมศึกษาวิทยาศาสตร์วิจัยและนวัตกรรมโดยสํานักงานพัฒนาวิทยาศาสตร์และเทคโนโลยีแห่งชาติ(สวทช.)
พร้อมกันนี้นายเนวินธุ์ช่อชัยทิพฐ์ได้ให้ข้อมูลว่าทางกระทรวงดิจิทัลเพื่อเศรษฐกิจและสังคมโดยสํานักงานส่งเสริมเศรษฐกิจดิจิทัล(depa)ได้มีส่วนสําคัญในการพัฒนาบุคลากรดิจิทัลในเขตส่งเสริมอุตสาหกรรมและนวัตกรรมดิจิทัล(EECd)ถ้าทางSEACและHaierได้เข้ามาร่วมพัฒนากําลังคนดิจิทัลด้วยก็จะเป็นประโยชน์ในการพัฒนาเศรษฐกิจดิจิทัลต่อไปในอนาคต
*********
รัฐบาลไทย-ข่าวทำเนียบรัฐบาล-กรมเจ้าท่า เร่งขุดลอกแม่น้ำป่าสักในพื้นที่จังหวัดเพชรบูรณ์  เพื่อแก้ไขปัญหาความตื้นเขิน
วันพุธที่ 19 พฤษภาคม 2564
กรมเจ้าท่า เร่งขุดลอกแม่น้ําป่าสักในพื้นที่จังหวัดเพชรบูรณ์  เพื่อแก้ไขปัญหาความตื้นเขิน
...
นายวิทยา ยาม่วง อธิบดีกรมเจ้าท่า กระทรวงคมนาคม ได้สั่งการให้สํานักงานพัฒนาและบํารุงรักษาทางน้ําที่ 2 เปิดหน่วยปฏิบัติงานขุดลอกแม่น้ําป่าสัก ในพื้นที่ตําบลหล่มสัก และตําบลตาลเดี่ยว อําเภอหล่มสัก จังหวัดเพชรบูรณ์ เนื่องจากพื้นที่ดังกล่าวไม่เคยขุดลอกมาก่อน ทําให้มีต้นไม้และวัชพืชในแม่น้ําจํานวนมาก ซึ่งสํานักงานฯ ได้นํารถขุด นว.4, นว.6 ปฏิบัติการขุดลอก เมื่อวันที่ 26 มกราคม 2564 ระยะทาง 5,400 เมตร ความกว้าง 10 เมตร ลึกประมาณ 138 เมตร (จากระดับน้ําทะเลปานกลาง) ปริมาณวัสดุขุดลอก 71,061 ลูกบาศก์เมตร ระยะเวลาดําเนินการ 110 วัน ขณะนี้ผลการดําเนินงานแล้วเสร็จตามแผน ซึ่ง จท. จะจัดแผนดําเนินงานต่อเนื่องในปีงบประมาณต่อไป
ทั้งนี้ การขุดลอกฯ ดังกล่าว ช่วยแก้ไขปัญหาความตื้นเขินของแม่น้ําป่าสัก และรักษาสภาพแม่น้ําให้มีความสมบูรณ์ สามารถระบายน้ําได้อย่างมีประสิทธิภาพมากยิ่งขึ้น ป้องกันอุทกภัยในฤดูน้ําหลากและขยายพื้นที่รับน้ําให้ประชาชนสามารถใช้น้ําเพื่ออุปโภค - บริโภค นอกจากนี้ได้ปรับพื้นที่บริเวณริมตลิ่งสําหรับปลูกพืชผักสวนครัว เพื่อสร้างรายได้และปรับภูมิทัศน์ให้เป็นสถานที่พักผ่อนหย่อนใจ สร้างความสุขให้ประชาชนในพื้นที่ด้วย
รัฐบาลไทย-ข่าวทำเนียบรัฐบาล-อนุทิน ให้เขตสุขภาพที่ 4 ใช้กลไก คกก.โรคติดต่อจังหวัดจัดทำแผนการกระจายวัคซีน
วันพุธที่ 19 พฤษภาคม 2564
อนุทิน ให้เขตสุขภาพที่ 4 ใช้กลไก คกก.โรคติดต่อจังหวัดจัดทําแผนการกระจายวัคซีน
รองนายกรัฐมนตรีและรัฐมนตรีว่าการกระทรวงสาธารณสุข มอบนโยบายการบริหารจัดการวัคซีนโควิด 19 เขตสุขภาพที่ 4 ใช้กลไกคณะกรรมการโรคติดต่อจังหวัดจัดทําแผนการกระจายวัคซีน เน้นฉีดให้ครอบคลุมร้อยละ 70 ของประชากรภายในเดือนกันยายน 2564 และฉีดกลุ่ม อสม.ให้ครบทุกคน
รองนายกรัฐมนตรีและรัฐมนตรีว่าการกระทรวงสาธารณสุข มอบนโยบายการบริหารจัดการวัคซีนโควิด 19 เขตสุขภาพที่ 4 ใช้กลไกคณะกรรมการโรคติดต่อจังหวัดจัดทําแผนการกระจายวัคซีน เน้นฉีดให้ครอบคลุมร้อยละ 70 ของประชากรภายในเดือนกันยายน 2564 และฉีดกลุ่ม อสม.ให้ครบทุกคน
บ่ายวันนี้ (19 พฤษภาคม 2564) ที่โรงพยาบาลบุษราคัม อิมแพค เมืองทองธานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข ประชุมร่วมกับผู้ตรวจราชการกระทรวงสาธารณสุขและนายแพทย์สาธารณสุขจังหวัดในเขตสุขภาพที่ 4 เพื่อมอบนโยบายการบริหารจัดการวัคซีนโควิด 19
นายอนุทินกล่าวว่า ได้มอบนโยบายให้นายแพทย์สาธารณสุขจังหวัดทํางานร่วมกับผู้ว่าราชการจังหวัดใช้กลไกคณะกรรมการโรคติดต่อจังหวัดบริหารจัดการวัคซีนโควิด 19 ซึ่งตั้งแต่มิถุนายนเป็นต้นไปจะมีการส่งมอบวัคซีนแอสตร้าเซนเนก้าจํานวนมาก ขอให้สํารวจความต้องการของประชาชน เสนอจํานวนวัคซีนและแผนการกระจายวัคซีน โดยเน้นย้ําให้เร่งฉีดวัคซีนเข็มแรกให้ได้ตามตามเป้าหมายคือร้อยละ 70 ของประชากร ภายในเดือนกันยายน 2564 โดยให้ฉีดผู้ที่ลงทะเบียนผ่านหมอพร้อมให้ครบตั้งแต่เดือนมิถุนายน 2564 นอกจากนี้ วัคซีน 1 ขวดซึ่งปกติระบุว่ามี 10 โดส แต่ปริมาณวัคซีนให้มามากกว่า 10 โดส จึงขอให้ฉีดให้ได้ 12 โดส จะช่วยประหยัดงบประมาณและฉีดวัคซีนได้มากขึ้น
“แม้จะมีการนัดคิวฉีดวัคซีน แต่ถึงเวลาจริงอาจมีผู้ที่ไม่ได้มาตามนัด ต้องเตรียมความพร้อมในเรื่องนี้ เนื่องจากนําวัคซีนออกมาแล้วไม่สามารถนํากลับไปแช่หรือกลับไปสต๊อกได้ ต้องใช้ให้หมด จึงต้องเตรียมผู้เข้ามารับวัคซีนในส่วนนี้ด้วย” นายอนุทินกล่าว
นายอนุทินกล่าวต่อว่า ขอให้เร่งฉีดวัคซีนในกลุ่ม อสม.ที่เป็นบุคลากรสาธารณสุขด่านหน้าให้ครบทั้งหมดโดยเร็วเนื่องจากต้องเข้าไปดูแลประชาชนในครัวเรือน ถือว่ามีความเสี่ยง ส่วนหน่วยงาน องค์กรที่รวมกันมาฉีดเป็นกลุ่มจํานวนมาก หากสามารถจัดสถานที่และบุคลากรในการฉีดวัคซีนเพื่อช่วยแบ่งเบาภาระงานของกระทรวงสาธารณสุขจะได้รับการพิจารณาเป็นลําดับต้นๆ
****************************************** 19 พฤษภาคม 2564
***************************************************
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 19 พฤษภาคม 2564 พนักงานติดเชื้อไวรัส COVID-19 จำนวน 1 ราย
วันพุธที่ 19 พฤษภาคม 2564
ประกาศ ขสมก. ประจําวันที่ 19 พฤษภาคม 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 19 พฤษภาคม 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 19 พฤษภาคม 2564 พนักงานติดเชื้อไวรัส COVID-19 จํานวน 1 ราย
พนักงานเก็บค่าโดยสารรถปรับอากาศ สาย 205 เขตการเดินรถที่ 4
รัฐบาลไทย-ข่าวทำเนียบรัฐบาล-สรรพากรร่วมต้านโควิดขยายเวลายกเว้น VATนำเข้ายา เวชภัณฑ์และเครื่องมือแพทย์สำหรับบริจาคเพื่อสาธารณกุศล
วันพุธที่ 19 พฤษภาคม 2564
สรรพากรร่วมต้านโควิดขยายเวลายกเว้น VATนําเข้ายา เวชภัณฑ์และเครื่องมือแพทย์สําหรับบริจาคเพื่อสาธารณกุศล
ครม.อนุมัติหลักการขยายเวลามาตรการภาษีเพื่อสนับสนุนการนําเข้ายา เวชภัณฑ์และเครื่องมือแพทย์ต้าน COVID-19 ที่บริจาคเป็นสาธารณกุศล โดยยกเว้นภาษีมูลค่าเพิ่ม (VAT) สําหรับการนําเข้าสินค้าที่ใช้รักษา วินิจฉัย หรือป้องกันโรค COVID-19
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “คณะรัฐมนตรีอนุมัติหลักการขยายเวลามาตรการภาษีเพื่อสนับสนุนการนําเข้ายา เวชภัณฑ์และเครื่องมือแพทย์ต้านโรคติดเชื้อไวรัสโคโรนา 2019 (COVID-19)ที่บริจาคเป็นสาธารณกุศล โดยยกเว้นภาษีมูลค่าเพิ่ม (VAT)สําหรับการนําเข้าสินค้าที่ใช้รักษา วินิจฉัย หรือป้องกันโรค COVID-19ได้แก่ ยา เวชภัณฑ์และเครื่องมือแพทย์ต้าน COVID-19ที่บริจาคให้แก่สถานพยาบาลของทางราชการ หน่วยงานของรัฐ และองค์การหรือสถานสาธารณกุศลสําหรับการบริจาคตั้งแต่วันที่ 1 มีนาคม 2564 ถึงวันที่ 31 มีนาคม 2565ช่วยสนับสนุนและสร้างแรงจูงใจให้ภาคเอกชนมีส่วนร่วมกับภาครัฐในการร่วมมือแก้ไขสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19)”
นายเอกนิติ นิติทัณฑ์ประภาศ อธิบดีกรมสรรพากร เปิดเผยว่า “กระทรวงการคลังโดยกรมสรรพากรตระหนักถึงความสําคัญของการสนับสนุนการแก้ไขสถานการณ์การแพร่ระบาดของ COVID-19ที่กําลังระบาดระลอก 3 อยู่ในขณะนี้ ดังนั้น เพื่อให้การสนับสนุนความช่วยเหลือจากภาคเอกชนในการร่วมมือ ช่วยกันแก้ไขการแพร่ระบาดของCOVID - 19เป็นไปอย่างต่อเนื่องและมีประสิทธิภาพกรมสรรพากรจึงได้เสนอคณะรัฐมนตรีเห็นชอบหลักการร่างพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร(ฉบับที่ ..) พ.ศ. ....(การขยายระยะเวลามาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้านCOVID-19 สําหรับบริจาคเป็นสาธารณกุศล)โดยการยกเว้นภาษีมูลค่าเพิ่มสําหรับการนําเข้าสินค้าที่ใช้รักษาวินิจฉัย หรือป้องกันCOVID-19 เช่น ยา เวชภัณฑ์ เครื่องมือแพทย์ เพื่อบริจาคให้แก่สถานพยาบาลของทางราชการ หน่วยงานของรัฐและองค์การหรือสถานสาธารณกุศลตามที่รัฐมนตรีว่าการกระทรวงการคลังประกาศกําหนดรวมทั้งยกเว้นภาษีเงินได้นิติบุคคลและภาษีมูลค่าเพิ่มให้แก่บริษัทหรือห้างหุ้นส่วนนิติบุคคลสําหรับการบริจาคดังกล่าวโดยต้องไม่นําต้นทุนของสินค้ามาหักเป็นรายจ่ายในการคํานวณภาษีเงินได้นิติบุคคลทั้งนี้ สําหรับการบริจาคตั้งแต่วันที่ 1 มีนาคม 2564 ถึงวันที่ 31 มีนาคม 2565 และที่เป็นไปตามหลักเกณฑ์ วิธีการ และเงื่อนไขที่อธิบดีกรมสรรพากรประกาศกําหนด”
นายเอกนิติ นิติทัณฑ์ประภาศ อธิบดีกรมสรรพากรกล่าวสรุปว่า“การขยายเวลาการยกเว้นภาษีมูลค่าเพิ่ม การนําเข้ายาและเวชภัณฑ์และเครื่องมือแพทย์ต้านโรคติดเชื้อไวรัสโคโรนา 2019(COVID-19)เพื่อการบริจาคเป็นสาธารณกุศล จากเดิมที่สิ้นสุดเมื่อวันที่ 28 กุมภาพันธ์ 2564 ที่ผ่านมา กรมสรรพากรเชื่อว่าจะช่วยสนับสนุนและสร้างแรงจูงใจให้ภาคเอกชนมีส่วนร่วมกับภาครัฐในการร่วมมือแก้ไขสถานการณ์การแพร่ระบาดของโรคติดเชื้อไวรัสโคโรนา2019 (COVID -19)ซึ่งจะเป็นผลดีแก่สุขภาพของประชาชน ตลอดจนเศรษฐกิจและสังคมโดยรวมของประเทศ”
ทั้งนี้ สามารถสอบถามรายละเอียดเพิ่มเติมได้ที่สํานักงานสรรพากรทุกแห่งทั่วประเทศหรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-เตรียมพร้อม รพ.สนาม รองรับคลัสเตอร์แรงงานและราชทัณฑ์ เร่งตรวจหาเชื้อโควิดให้ผู้ต้องขัง 100%
วันพุธที่ 19 พฤษภาคม 2564
เตรียมพร้อม รพ.สนาม รองรับคลัสเตอร์แรงงานและราชทัณฑ์ เร่งตรวจหาเชื้อโควิดให้ผู้ต้องขัง 100%
เตรียมพร้อม รพ.สนาม รองรับคลัสเตอร์แรงงานและราชทัณฑ์ เร่งตรวจหาเชื้อโควิดให้ผู้ต้องขัง 100%
วันที่ 19 พ.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า ได้มีการเตรียมพร้อมโรงพยาบาลและโรงพยาบาลสนาม เพื่อรองรับผู้ติดเชื้อโควิด-19 จากคลัสเตอร์ กลุ่มแคมป์คนงานก่อสร้างโดยเฉพาะในพื้นที่เขตหลักสี่และวัฒนา ซึ่งพบว่าผู้ติดเชื้อโควิด-19 ส่วนใหญ่เป็นแรงงานต่างด้าว หากผู้ติดเชื้อมีอาการระดับสีเขียวจะนําส่งรักษาที่โรงพยาบาลสนาม จ.สมุทรสาคร กลุ่มสีเหลืองมีศูนย์แรกรับ-ส่งต่อนิมิบุตร และสถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนีได้รองรับบางส่วนแล้ว ขณะนี้อยู่ระหว่างหารือให้ส่งต่อไปยังโรงพยาบาลบุษราคัม เพื่อช่วยรับบางส่วนด้วย
กรณีผู้ติดเชื้อในเรือนจํา โรงพยาบาลราชทัณฑ์พร้อมให้การดูแลผู้ติดเชื้อทั้งในระดับสีเขียวและสีเหลือง อีกทั้ง ได้มีการสั่งการให้เรือนจําทั่วประเทศจัดตั้งโรงพยาบาลสนาม หากเรือนจําใดไม่มีพื้นที่ จะให้ใช้พื้นที่ของทัณฑสถานเปิด หรือสถานกักกัน หรือเรือนจําเก่า ปรับปรุงเป็นโรงพยาบาลสนาม มากไปกว่านั้น หากเรือนจําและทัณฑสถานใดที่มีการแพร่ระบาดของโรค จะต้องดําเนินการตรวจหาเชื้อผู้ต้องขังทั้งเรือนจําและทัณฑสถานให้ครบ 100% รวมทั้งเอกซเรย์ปอดผู้ติดเชื้อจนครบทุกรายเพื่อแยกกลุ่มตามลักษณะอาการและเร่งการรักษาอย่างทันท่วงที โดยจะเป็นการทํางานร่วมกับโรงพยาบาลแม่ข่าย กรมควบคุมโรคกรมการแพทย์ภายใต้การสนับสนุนงบประมาณหลักจากสํานักงานหลักประกันสุขภาพแห่งชาติ (สปสช.)
รองโฆษกประจําสํานักนายกรัฐมนตรียังเผยว่าในที่ประชุมเตรียมความพร้อมด้านการรักษาพยาบาลและป้องกันการติดเชื้อในโรงพยาบาลและการบริหารจัดการเตียงในเขต กทม. ได้มีการจัดโซนเพื่อคัดแยกอาการผู้ติดเชื้อ โดยโรงพยาบาลบุษราคัมดูแลกรุงเทพโซนเหนือ ศูนย์แรกรับ-ส่งต่อนิมิบุตร สนามกีฬาแห่งชาติดูแลกรุงเทพฯ โซนกลาง และโรงพยาบาลผู้สูงอายุบางขุนเทียน ดูแลกรุงเทพฯ โซนใต้ โดยใช้ระบบเชื่อมโยงข้อมูลทั้งหมดหรือ Co Link ซึ่งรับข้อมูลผู้ติดเชื้อมาจากระบบห้องปฏิบัติการรวม (Co Lab) ระบบการค้นหาเชิงรุกรวม (Co Finding) รวมถึงข้อมูลระบบเตียงรวม (Co Ward) ประเมิน/คัดแยกระดับสีอาการเขียว/เหลือง/แดง เพื่อส่งเข้าสู่ระบบการรักษาตามอาการ ซึ่งจะช่วยให้การบริหารจัดการเตียงผู้ติดเชื้อโควิดใน กทม. มีประสิทธิภาพและคล่องตัวมากยิ่งขึ้นด้วย และในขณะเดียวกัน ก็เร่งเสริมเตียงรองรับผู้ป่วยกลุ่มสีแดง คือผู้ป่วยอาการรุนแรง ซึ่งขณะนี้ โรงพยาบาลมงกุฎวัฒนะ เป็นอีกหนึ่งที่ที่มีความพร้อม โดยจะเปิดเตียงสําหรับผู้ป่วยอาการสีแดง 48 เตียง และเตียงอาการสีเหลืองเข้มที่สามารถใช้เครื่องออกซิเจนไฮโฟลว์ได้ 150 เตียง
ทั้งนี้ นายกรัฐมนตรียืนยันว่าจะทําการดูแลรักษาผู้ป่วยติดเชื้อทุกคนอย่างดีที่สุด บนหลักความเท่าเทียม ซึ่งเรือนจําแต่ละแห่งเป็นระบบปิด โอกาสที่จะแพร่กระจายเชื้อสู่ชุมชนน้อย พร้อมได้สั่งการให้เจ้าหน้าที่ที่เกี่ยวข้องให้การดูแลอย่างเข้มงวด งดการเข้าเยี่ยมญาติจากบุคคลภายนอกจนกว่าสถานการณ์การแพร่ระบาดจะดีขึ้น
รัฐบาลไทย-ข่าวทำเนียบรัฐบาล-กระทรวงแรงงาน  กำชับนายนายจ้าง/สถานประกอบการ ดูแลคนต่างด้าวตามมาตรการป้องกันโควิด - 19
วันพุธที่ 19 พฤษภาคม 2564
กระทรวงแรงงาน กําชับนายนายจ้าง/สถานประกอบการ ดูแลคนต่างด้าวตามมาตรการป้องกันโควิด - 19
รัฐมนตรีว่าการกระทรวงแรงงาน ห่วงกังวลการแพร่เชื้อในสถานประกอบการ กําชับนายจ้างดูแลสถานที่ทํางาน และแรงงานต่างด้าวปฏิบัติตามมาตรการควบคุมโรคของกระทรวงสาธารณสุข
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี ในฐานะผู้กํากับดูแลกระทรวงแรงงาน ห่วงใยสถานการณ์การแพร่ระบาดโรคโควิด – 19 จากกรณีที่พบการติดเชื้อในแคมป์คนงานก่อสร้างช่วงสัปดาห์ที่ผ่านมา เกี่ยวกับเรื่องนี้ กระทรวงแรงงานได้มอบหมายกรมการจัดหางานเร่งประชาสัมพันธ์วิธีการป้องกัน และปฏิบัติตัว ในสถานที่ทํางานตามมาตรการของ ศบค. แก่นายจ้าง/สถานประกอบการ รวมทั้งประชาสัมพันธ์เป็นภาษาประจําชาติ(ภาษากัมพูชา ลาวและเมียนมา) ของแรงงานต่างด้าว เพื่อให้เกิดความเข้าใจที่ถูกต้อง อย่างไรก็ดีขอให้นายจ้างกําชับให้แรงงานต่างด้าว ที่อยู่ในความรับผิดชอบการจ้างงานของตน ปฏิบัติตามข้อกําหนดและมาตรการป้องกันโรคอย่างเคร่งครัด
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า ที่ผ่านมาสํานักงานจัดหางานจังหวัดทุกจังหวัด และสํานักงานจัดหางานกรุงเทพมหานครพื้นที่ 1 - 10 มีการประสานนายจ้าง/สถานประกอบการในพื้นที่ของตนเอง ให้ทราบมาตรการป้องกันและควบคุมโรค รวมทั้งการอยู่ร่วมกันในสถานประกอบการ โดยกําชับนายจ้างให้ดูแลสถานประกอบการให้มีความสะอาดปลอดภัย ถูกสุขลักษณะตามมาตรการป้องกันโรคที่กระทรวงสาธารณสุขกําหนด ทําความสะอาด เช็ดถูพื้นผิววัสดุอุปกรณ์ ที่มีการใช้ร่วมกันอย่างสม่ําเสมอ ทั้งต้องควบคุมให้แรงงานต่างด้าวในความดูแลเข้าใจและปฏิบัติตามมาตรการอย่างเคร่งครัด เพื่อตัวแรงงานต่างด้าวเอง เช่น สวมหน้ากากอนามัยหรือหน้ากากผ้าตลอดเวลาที่ทํางาน หรือทํากิจกรรมอื่นๆ หมั่นล้างมือ หรือทําความสะอาดด้วยเจลแอลกอฮอล์ โดยเฉพาะก่อนทานอาหาร และหลังเข้าห้องน้ํา ทานอาหารในจานตนเอง งดเว้นการรวมกลุ่มกัน เน้นทานอาหารปรุงสุก เพื่อป้องกันการปนเปื้อนของเชื้อ งดการรวมกลุ่มสังสรรค์หลังเลิกงาน อาบน้ําทําความสะอาดร่างกายทันทีที่ถึงที่พัก เพื่อป้องกันเชื้อที่ติดตามร่างกาย แพร่สู่ครอบครัว และหากมีอาการผิดปกติ อย่านิ่งนอนใจ ควรแจ้งหัวหน้างาน หรือนายจ้างทันที
รัฐบาลไทย-ข่าวทำเนียบรัฐบาล-​รมว.ยุติธรรม รับมอบเจลล้างมือแอลกอฮอล์ ๑๐,๐๐๐ ชุด จาก บมจ. ทีโอเอ เพ้นท์ เพื่อป้องกันการแพร่ระบาดโรคติดเชื้อไวรัสโคโรนา 2019
วันพุธที่ 19 พฤษภาคม 2564
​รมว.ยุติธรรม รับมอบเจลล้างมือแอลกอฮอล์ ๑๐,๐๐๐ ชุด จาก บมจ. ทีโอเอ เพ้นท์ เพื่อป้องกันการแพร่ระบาดโรคติดเชื้อไวรัสโคโรนา 2019
นายสมศักดิ์ เทพสุทิน รัฐมนตรีว่าการกระทรวงยุติธรรม รับมอบเจลล้างมือแอลกอฮอล์ ๑๐,๐๐๐ ชุด จาก บมจ. ทีโอเอ เพ้นท์ เพื่อป้องกันการแพร่ระบาดโรคติดเชื้อไวรัสโคโรนา 2019
ในวันพุธที่ ๑๙ พฤษภาคม ๒๕๖๔ เวลา ๑๓.๐๐ น. ณ บริเวณโถงกลาง ชั้น ๒ อาคารกระทรวงยุติธรรม ถนนแจ้งวัฒนะ เขตหลักสี่ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม รับมอบผลิตภัณฑ์เจลแอลกอฮอล์ จํานวน ๑๐,๐๐๐ ชุด จาก นายประจักษ์ ตั้งคารวคุณ ประธานกรรมการ บริษัท ทีโอเอ เพ้นท์ (ประเทศไทย) จํากัด (มหาชน) เพื่อป้องกันและควบคุมการระบาดโรคติดเชื้อไวรัสโคโรนา 2019 (Covid-19)​ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม และ นายสิทธิ สุธีวงศ์ รองอธิบดีกรมราชทัณฑ์ เข้าร่วม
ในการนี้ รมว.ยุติธรรม ได้กล่าวใจความตอนหนึ่งว่า ผลิตภัณฑ์เจลแอลกอฮอล์ที่ได้รับมอบมานั้น จะนําไปใช้ให้เกิดประโยชน์สูงสุด โดยแจกจ่ายให้กับเรือนจํา/ทัณฑสถานต่างๆ ที่ได้รับผลกระทบใช้เพื่อป้องกันการแพร่ระบาดของโรคติดเชื้อไวรัสโคโรนา 2019 (Covid-19
รัฐบาลไทย-ข่าวทำเนียบรัฐบาล-ทส. ร่วมขับเคลื่อนป่าไม้ที่ยั่งยืนเพื่อประชาชน : ผลประโยชน์ทางเศรษฐกิจและความห่วงใยต่อสิ่งแวดล้อม ระหว่างไทย-สวีเดน
วันพุธที่ 19 พฤษภาคม 2564
ทส. ร่วมขับเคลื่อนป่าไม้ที่ยั่งยืนเพื่อประชาชน : ผลประโยชน์ทางเศรษฐกิจและความห่วงใยต่อสิ่งแวดล้อม ระหว่างไทย-สวีเดน
ทส. ร่วมขับเคลื่อนป่าไม้ที่ยั่งยืนเพื่อประชาชน : ผลประโยชน์ทางเศรษฐกิจและความห่วงใยต่อสิ่งแวดล้อม ระหว่างไทย-สวีเดน
วันที่ 18 พฤษภาคม 2564 เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) กล่าวเปิดการประชุมเชิงปฏิบัติการ “Sustainable Forestry for the People: Economic benefits and environmental concerns” ภายใต้กิจกรรม “Thailand and Sweden Sustainable Development Forum 2021: From Green and Inclusive Development to Business Opportunities” จัดโดยสถานเอกอัครราชทูตไทย ณ กรุงสตอกโฮล์ม และสถานเอกอัครราชทูตราชอาณาจักรสวีเดนประจําประเทศไทย ในโอกาสครบรอบการสถาปนาความสัมพันธ์ทางการทูตไทย-สวีเดน 150 ปี ผ่านระบบ Video Conference ณ ห้องประชุมชั้น 17 อาคารกระทรวงทรัพยากรธรรมชาติและสิ่งแวดล้อม
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้กล่าวชื่นชม สวีเดนในฐานะประเทศผู้นําเศรษฐกิจภาคป่าไม้ที่มีพื้นที่ป่าถึงร้อยละ ๗๐ ของพื้นที่ประเทศ ซี่งเป็นโอกาสอันดีที่ประเทศไทยจะได้แลกเปลี่ยนองค์ความรู้และแนวทางการปฏิบัติที่ดีในการบริหารจัดการป่าไม้กับสวีเดน พร้อมทั้ง ได้น้อมนําพระราชดํารัสพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาใช้ “เจ้าหน้าที่ป่าไม้ควรจะปลูกต้นไม้ลงในใจคนเสียก่อน แล้วคนเหล่านั้นก็จะพากันปลูกต้นไม้ลงบนแผ่นดินและจะรักษาต้นไม้ด้วยตนเอง” และได้จัดทําโครงการ “ปลูกป่า และป้องกันไฟป่า” เพื่อแสดงความจงรักภักดี และสํานึกในพระมหากรุณาธิคุณของพระบาทสมเด็จพระเจ้าอยู่หัวรัชกาลที่ 10 ซึ่งมีเป้าหมายการปลูกต้นกล้ากว่า 600 ล้านต้น ในพื้นที่ 2.68 ล้านไร่ พร้อมทั้งได้กล่าวถึงนโยบาย และการดําเนินงานด้านป่าไม้ที่สําคัญของประเทศไทย โดยยึดประชาชนเป็นศูนย์กลาง อาทิ การจัดตั้งคณะกรรมการนโยบายที่ดินแห่งชาติ ซึ่งมีนายกรัฐมนตรีเป็นประธาน การแก้ไขพระราชบัญญัติป่าไม้ พ.ศ. 2484 ซึ่งอนุญาตให้ประชาชนสามารถใช้ประโยชน์ไม้เศรษฐกิจที่ปลูกในที่ดินของตนเองได้ และการตราพระราชบัญญัติป่าชุมชน พ.ศ. 2562 เพื่อเป็นพลังขับเคลื่อนทางสังคมที่เข้มแข็ง ส่งเสริมให้ประชาชนและชุมชนท้องถิ่นอนุรักษ์และเพิ่มพื้นที่ป่าซึ่งเปรียบเสมือนซุปเปอร์มาร์เก็ตของชุมชน โดยอาศัยองค์ความรู้ดั้งเดิมของท้องถิ่น นอกจากการช่วยเพิ่มพื้นที่ป่าของประเทศแล้ว ยังเป็นแหล่งกักเก็บคาร์บอนในพื้นที่ป่าไม้ตามยุทธศาสตร์ระยะยาวการปล่อยก๊าซเรือนกระจกต่ํา จะเห็นได้ว่าป่าไม้เป็นทรัพยากรที่สามารถจัดการเพื่อให้ได้ผลตอบแทนที่มีคุณค่าทั้งในด้านการส่งเสริมเศรษฐกิจและบริการจากระบบนิเวศ การอนุรักษ์และการใช้ประโยชน์ป่าไม้จะต้องควบคู่กันไป เพื่อความยั่งยืนสู่ประชาชนทุกภาคส่วน และสามารถส่งต่อสมบัติของเราไปยังคนรุ่นต่อไปได้
รัฐบาลไทย-ข่าวทำเนียบรัฐบาล-ผู้โดยสารสายการบินจะถูกปฏิเสธการเดินทางไปยังภูเก็ต หากฉีดวัคซีนไม่ครบหรือไม่มีเอกสารการตรวจหาเชื้อไวรัส COVID-19
วันพุธที่ 19 พฤษภาคม 2564
ผู้โดยสารสายการบินจะถูกปฏิเสธการเดินทางไปยังภูเก็ต หากฉีดวัคซีนไม่ครบหรือไม่มีเอกสารการตรวจหาเชื้อไวรัส COVID-19
ตั้งแต่วันที่ 19 พฤษภาคม 2564 เป็นต้นไป ผู้โดยสารที่จะเดินทางโดยสายการบินต้องแสดงหลักฐานต่อเจ้าหน้าที่สายการบินตั้งแต่ท่าอากาศยานต้นทาง โดยเป็นหลักฐานการได้รับวัคซีนป้องกันโรคติดเชื้อไวรัส COVID-19 ครบ 2 เข็ม
ก่อนหน้านี้จังหวัดภูเก็ตได้มีมาตรการป้องกันการแพร่ระบาดของเชื้อไวรัส COVID-19 โดยมีการตรวจสอบ Rapid Test ที่ท่าอากาศยานจังหวัดภูเก็ต แต่ล่าสุดตามประกาศของคณะกรรมการโรคติดต่อได้ยกเลิกกระบวนการดังกล่าวแล้ว
ทั้งนี้ ตั้งแต่วันที่ 19 พฤษภาคม 2564 เป็นต้นไป ผู้โดยสารที่จะเดินทางโดยสายการบินต้องแสดงหลักฐานต่อเจ้าหน้าที่สายการบินตั้งแต่ท่าอากาศยานต้นทาง โดยเป็นหลักฐานการได้รับวัคซีนป้องกันโรคติดเชื้อไวรัส COVID-19 ครบ 2 เข็ม หรือเอกสารยืนยันว่าได้รับการตรวจหาเชื้อโควิด-19 ด้วยวิธีการ RT-PCR หรือวิธีการ Antigen Rapid Test ภายในระยะเวลาไม่เกิน 72 ชั่วโมงก่อนการเดินทาง และมีผลตรวจเป็นลบหากไม่สามารถแสดงหลักฐานอย่างหนึ่งอย่างใด ผู้โดยสารจะถูกปฏิเสธการเดินทางโดยสายการบิน
นอกจากนี้ ก่อนเดินทางเข้าจังหวัดภูเก็ตยังต้องดําเนินการ ดังนี้
1. ดาวน์โหลดแอพพลิเคชั่น “หมอชนะ” บนสมาร์ทโฟนและยินยอมเปิดแชร์ตําแหน่งที่ตั้ง ตลอดเวลาที่อยู่ในจังหวัดภูเก็ต
2. ลงทะเบียนออนไลน์ผ่านเว็บไซต์ www.gophuget.com
ทั้งนี้ เป็นไปตามมติของคณะกรรมการโรคติดต่อจังหวัดภูเก็ต และเพื่อให้การเดินทางของผู้โดยสารเป็นไปด้วยความเรียบร้อย สํานักงานการบินพลเรือนแห่งประเทศไทยขอให้ผู้โดยสารตรวจสอบประกาศของทางจังหวัดปลายทางก่อนการเดินทางเพื่อให้สามารถปฏิบัติตามมาตรการของจังหวัดปลายทางได้อย่างถูกต้องและมีความสะดวกในการเดินทาง รวมถึงขอให้ปฏิบัติตามมาตรการของกระทรวงสาธารณสุขในการป้องกันการแพร่ระบาดของโรคติดเชื้อไวรัส COVID-19 อย่างเคร่งครัด
รัฐบาลไทย-ข่าวทำเนียบรัฐบาล-รมว.ยุติธรรม ยกระดับคุมโควิด ตั้งศูนย์ป้องกันมอบปลัด ยธ. เป็น ผอ. มั่นใจหยุดการแพร่ระบาดได้ ขอให้ผบ.ทุกเรือนจำทำตาม มาตรฐาน SOP
วันพุธที่ 19 พฤษภาคม 2564
รมว.ยุติธรรม ยกระดับคุมโควิด ตั้งศูนย์ป้องกันมอบปลัด ยธ. เป็น ผอ. มั่นใจหยุดการแพร่ระบาดได้ ขอให้ผบ.ทุกเรือนจําทําตาม มาตรฐาน SOP
นายสมศักดิ์ เทพสุทิน รัฐมนตรีว่าการกระทรวงยุติธรรม ยกระดับคุมโควิด ตั้งศูนย์ป้องกันมอบปลัดกระทรวงยุติธรรมเป็นผู้อํานวยการศูนย์ มั่นใจหยุดการแพร่ระบาดได้ พร้อมให้ ผบ.ทุกเรือนจําทําตาม มาตรฐาน SOP
เมื่อวันที่ 19 พ.ค. 2564 ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตามตัวเลขขณะนี้กรมราชทัณฑ์ได้ตรวจเชื้อโควิด-19 ผู้ต้องขัง พบผู้ติดเชื้อรวมแล้ว ขณะนี้มีทั้งหมด 13,200 ราย โดยรักษาหายแล้ว 433 ราย อยู่ในระหว่างรักษาตัว 12,767 ราย ส่วนใหญ่เป็นผู้ต้องขังเรือนจําพื้นที่ส่วนกลาง เช่น เรือนจําพิเศษกรุงเทพ เรือนจํากลางคลองเปรม ดังนั้นตนจึงคิดว่าต้องยกระดับการป้องกันได้จัดตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นผู้อํานวยการศูนย์ นายนิยม เติมศรีสุข รองปลัดกระทรวงยุติธรรม และนายอายุตม์ สินธพพันธุ์ อธิบดีกรมราชทัณฑ์ เป็นรองผู้อํานวยการ มีอธิบดีกรมต่างๆร่วมเป็นคณะทํางาน โดยในส่วนของแพทย์ มีนายแพทย์ปรีชา เปรมปรี รองอธิบดีกรมควบคุมโรค และนายแพทย์เอนก มุ่งอ้อมกลาง ผู้อํานวยการสํานักงานควบคุมโรคที่ 4 จ.สระบุรี ร่วมเป็นคณะทํางานด้วย
นายสมศักดิ์ กล่าวอีกว่า เหตุผลที่ต้องเอาปลัดกระทรวงยุติธรรมมาเป็นผู้อํานวยการ เพราะเราต้องการตรวจให้ครบทุกกรม และตนยังเห็นว่ามีผู้ต้องขังล้นเรือนจํา บางเรือนจํามีผู้ต้องขังเกินจากความเป็นอยู่ ตามมาตรฐาน 1.2 ตร.ม.ต่อคน หากเรือนจําไหนเกลี่ยคนไม่ให้แออัดไม่ได้ แล้วมีเชื้อโควิดเข้าไป ผบ.เรือนจําต้องรับผิดชอบ และต้องเข้าใจ Standard Operation Procedure (SOP) หรือมาตรฐานการปฏิบัติงาน ซึ่งเราได้ประชุมกันเมื่อก่อนหน้าที่จะมีโควิดระบาดละลอกใหม่ และได้ให้ ผบ.เรือนจําทั้งหลายได้รับรู้ความเป็นมาตรฐานต้องปฏิบัติอย่างไร ขอให้ทุกคนอย่าหลงลืม อย่าปล่อยปะละเลยไม่สนใจ ไม่ปฏิบัติตามกรอบหรือระเบียบที่วางไว้ หากมีคนติดเชื้อขึ้นมาท่านต้องรับผิดชอบ และข้าราชการในกระทรวงยุติธรรมทุกคนต้องฉีดวัคซีนให้ครบสองเข็มให้เร็วที่สุด หากไม่ครบกระทรวงจะช่วยหาและดูแลให้ อย่านิ่งเฉยในเรื่องของวัคซีน หากกรมไหนยังไม่ครบให้รีบแจ้ง เพราะหากเราไม่ทําให้เรียบร้อยจะกระทบคนอื่นด้วย เราเป็นข้าราชการต้องเป็นผู้นําไม่ให้เกิดปัญหาต่างๆ
"การพัฒนาการของโรคยังไม่หยุดแต่เรามั่นใจว่าจะต้องหยุดการแพร่ระบาดได้ เพราะมีแนวทางที่เราเตรียมไว้แล้ว คือ วัคซีน แต่เราต้องเร่งตรวจเชิงรุกให้ครบ 100%ด้วย โดยเมื่อวานมีผู้ต้องขังติดเชื้อ 11,670 ราย ซึ่งสาเหตุที่วันนี้ยอดเพิ่มขึ้นเพราะโรคอยู่ในช่วงของการฟักตัว แต่ผมเชื่อว่ามาตรการต่างๆจะช่วยแก้ปัญหาได้อย่างแน่นอน" นายสมศักดิ์ กล่าว
รัฐบาลไทย-ข่าวทำเนียบรัฐบาล-“อนุทิน” รับมอบเครื่องเอกซเรย์ปอด และเครื่องเอกซเรย์เคลื่อนที่ระบบดิจิตอล
วันพุธที่ 19 พฤษภาคม 2564
“อนุทิน” รับมอบเครื่องเอกซเรย์ปอด และเครื่องเอกซเรย์เคลื่อนที่ระบบดิจิตอล
รองนายกรัฐมนตรีและรัฐมนตรีว่าการกระทรวงสาธารณสุขรับมอบเครื่องเอกซเรย์ปอด และเครื่องเอกซเรย์เคลื่อนที่ระบบดิจิตอล รวมมูลค่า 4,600,000 บาท  เพื่อสนับสนุนการดําเนินงานโรงพยาบาลเกาะสมุยและโรงพยาบาลเกาะพงัน จังหวัดสุราษฎร์ธานี
รองนายกรัฐมนตรีและรัฐมนตรีว่าการกระทรวงสาธารณสุขรับมอบเครื่องเอกซเรย์ปอด และเครื่องเอกซเรย์เคลื่อนที่ระบบดิจิตอล รวมมูลค่า 4,600,000 บาท เพื่อสนับสนุนการดําเนินงานโรงพยาบาลเกาะสมุยและโรงพยาบาลเกาะพงัน จังหวัดสุราษฎร์ธานี
วันนี้ (19 พฤษภาคม 2564) นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข พร้อมด้วยนพ.เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร รับมอบอุปกรณ์ทางการแพทย์ เครื่องเอกซเรย์เคลื่อนที่ระบบดิจิตอล 1 เครื่อง มูลค่า 3,500,000 บาท เครื่องเอกซเรย์ปอดเคลื่อนที่1 เครื่องมูลค่า 1,100,000 บาท จากคุณอัจฉราพร ศิริไพรวัน ประธานกรรมการบริหาร และคุณรพิ พินิจชอบกรรมการผู้จัดการใหญ่ ตัวแทนมูลนิธิเขมไชย รสานนท์ โดย รสา กรุ๊ป และรับมอบหน้ากากอนามัย จํานวน 200,000 ชิ้น มูลค่า 400,000 บาท จากบริษัท ซิงเสียนเยอะเป้า จํากัด และสมาคม จิ้นเจียง ฉวนโจว ประเทศไทย
นายอนุทิน กล่าวว่า ในฐานะรัฐมนตรีว่าการกระทรวงสาธารณสุข และตัวแทนรัฐบาลขอขอบคุณผู้มีจิตศรัทธาที่นําเครื่องเอกซเรย์เคลื่อนที่ระบบดิจิตอล มามอบให้กับโรงพยาบาลเกาะสมุย จังหวัดสุราษฎร์ธานี และเครื่องเอกซเรย์ปอด มอบให้กับโรงพยาบาลเกาะพงัน จังหวัดสุราษฎร์ธานี เพื่อสนับสนุนการดูแลรักษาผู้ป่วยโรคโควิด 19ซึ่งอุปกรณ์ทางการแพทย์ทั้ง 2 เครื่องนี้มีความสําคัญมาก ในการดูแลผู้ติดเชื้อทุกคนจะต้องได้รับการx-ray ก่อนที่นําเข้าสู่ระบบการรักษา และสําหรับหน้ากากอนามัยที่ได้รับในวันนี้ กระทรวงสาธารณสุขจะเร่งกระจายไปยังจังหวัดต่างๆเพื่อนําไปให้บุคลากรทางการแพทย์ อสม. และผู้เกี่ยวข้องในการใช้ปฏิบัติงานต่อไป
“ในช่วงสถานการณ์โควิด 19 การมีอุปกรณ์ทางการแพทย์ที่ทันสมัย ยาและเวชภัณฑ์ที่พร้อม จะสามารถให้การดูแลรักษาชีวิตผู้ป่วยได้ทันท่วงที เกิดความปลอดภัย และลดการเสียชีวิตได้” นายอนุทินกล่าว
******************************************19 พฤษภาคม 2564
รัฐบาลไทย-ข่าวทำเนียบรัฐบาล-“รมว.วราวุธ นั่งหัวโต๊ะ ประชุมขับเคลื่อนการดำเนินงานอุทยานธรณีของประเทศไทย”
วันพุธที่ 19 พฤษภาคม 2564
“รมว.วราวุธ นั่งหัวโต๊ะ ประชุมขับเคลื่อนการดําเนินงานอุทยานธรณีของประเทศไทย”
“รมว.วราวุธ นั่งหัวโต๊ะ ประชุมขับเคลื่อนการดําเนินงานอุทยานธรณีของประเทศไทย”
วันนี้ (วันพุธที่ 19 พฤษภาคม 2564 ) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุม คณะกรรมการแห่งชาติว่าด้วยอุทยานธรณี ครั้งที่ 1/2564 ผ่านระบบ VDO Conference ณ ห้องประชุมชั้น 17 อาคารกระทรวงทรัพยากรธรรมชาติและสิ่งแวดล้อม โดยมี นายสมหมาย เตชวาล อธิบดีกรมทรัพยากรธรณี เข้าร่วมการประชุมครั้งนี้ด้วย
โดยในที่ประชุมได้รับทราบถึงการดําเนินงานการอนุรักษ์มรดกธรณีและอุทยานธรณีที่ผ่านมา มีการแต่งตั้งคณะอนุกรรมการฯ ทั้งด้านนโยบาย ด้านการส่งเสริม ด้านการประเมินพื้นที่ ด้านวิชาการ ด้านเครือข่ายอุทยานธรณีประเทศไทย รวมถึง อนุกรรมการเชิงพื้นที่ของอุทยานธรณีระดับประเทศและระดับโลก
พร้อมทั้ง ยังได้รับทราบถึงการจัดการประชุมเครือข่ายอุทยานธรณีโลกของยูเนสโก ครั้งที่ 9 (9th International Conference on UNESCO Global Geoparks) ณ อุทยานธรณีโลกเกาะเชจู ประเทศเกาหลี อีกด้วย
ในโอกาสนี้ ที่ประชุมยังได้ร่วมกันพิจารณาร่างนโยบายการอนุรักษ์มรดกธรณีและการดําเนินงานอุทยานธรณี และแผนปฏิบัติการด้านการอนุรักษ์แหล่งมรดกธรณีและการดําเนินงานอุทยานธรณีระยะที่ 1 (พ.ศ. 2564 - 2570) และแผนปฏิบัติงานอื่น ๆ เพื่อขับเคลื่อนการดําเนินงานเชิงรุก รวมถึง ยังได้พิจารณาการแสดงเจตจํานงของอุทยานธรนีขอนแก่น เพื่อขอรับรองเป็นอุทยานธรณีโลกจากยูเนสโก
นอกจากนั้น ที่ประชุมยังมีมติเห็นชอบให้มีการจัดการประชุมเครือข่ายอุทยานธรณีประเทศไทย (Thailand Geoparks Network: TGN) ครั้งที่ 1 ณ อุทยานธรณีโลกสตูล จังหวัดสตูล และการจัดการประชุมเครือข่ายอุทยานธรณีภาคพื้นเอเชียแปซิฟิกครั้งที่ 7 (The 7th Asia Pacific Geoparks Network Symposium) ที่จะจัดขึ้นในเดือน กันยายน 2564 ณ อุทยานธรณีโลก จังหวัดสตูล ด้วย
สําหรับการประชุมครั้งนี้ นับเป็นก้าวสําคัญของการอนุรักษ์แหล่งมรดกธรณี และถือเป็นการขับเคลื่อนการดําเนินงานอุทยานธรณีของประเทศไทยเชิงรุกอย่างเป็นรูปธรรมมากขึ้น โดยการดําเนินงานอุทยานธรณีจะทําให้เกิดการตระหนักรับรู้ถึงการอนุรักษ์แหล่งทรัพยากรธรรมชาติและสิ่งแวดล้อม พร้อมทั้งได้ประโยชน์ในการพัฒนาเศรษฐกิจของชุมชนท้องถิ่นอีกด้วย
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม ร่วมประชุมหารือแนวทางการดำเนินการก่อสร้างสถานีรถไฟความเร็วสูงอยุธยา
วันพุธที่ 19 พฤษภาคม 2564
กรมการขนส่งทางราง กระทรวงคมนาคม ร่วมประชุมหารือแนวทางการดําเนินการก่อสร้างสถานีรถไฟความเร็วสูงอยุธยา
นายกิตติพันธ์ ปานจันทร์ อธิบดีกรมการขนส่งทางราง เป็นประธานการประชุมหารือแนวทางการดําเนินการก่อสร้างสถานีรถไฟความเร็วสูงอยุธยา
พร้อมด้วย นายพิเชฐ คุณาธรรมรักษ์ รองอธิบดีกรมการชนส่งทางราง และผู้แทนจาก สํานักงานปลัดกระทรวงคมนาคม สํานักงานสภาพัฒนาการเศรษฐกิจและสังคมแห่งชาติ กรมศิลปากร สํานักงานนโยบายและแผนทรัพยากรธรรมชาติและสิ่งแวดล้อม กรมโยธาธิการและผังเมือง และการรถไฟแห่งประเทศไทย เข้าร่วมประชุม
ที่ประชุมได้พิจารณาแนวทางก่อสร้างสถานีรถไฟความเร็วสูงอยุธยา 5 แนวทาง ดังนี้
1. ก่อสร้างเป็นลักษณะสถานีและทางวิ่งใต้ดิน
2. ก่อสร้างเส้นทางรถไฟเลี่ยงพื้นที่มรดกโลก
3. ก่อสร้างสถานีก่อนถึงสถานีรถไฟอยุธยาเดิม หรือเลยออกไป
4. ก่อสร้างสถานีในตําแหน่งสถานีเดิมพร้อมจัดทําผังเมืองเฉพาะ
5. ก่อสร้างเฉพาะทางวิ่งไปก่อน โดยจะกําหนดที่ตั้งสถานีภายหลัง
ทั้งนี้ จะมีการนําเสนอข้อมูลดังกล่าวให้คณะกรรมการแห่งชาติว่าด้วยอนุสัญญาคุ้มครองมรดกโลก พิจารณาในวันที่ 24 พฤษภาคม 2564 ต่อไป
รัฐบาลไทย-ข่าวทำเนียบรัฐบาล-“อิทธิพล คุณปลื้ม” รมว.วัฒนธรรมนำผู้บริหาร มอบถุงปันน้ำใจแก่บุคลากรทางการแพทย์โรงพยาบาลศิริราช โรงพยาบาลจุฬาลงกรณ์ นำร่องโครงการ “ปันน้ำใจ คนไทย ไม่ทิ้งกัน”
วันจันทร์ที่ 17 พฤษภาคม 2564
“อิทธิพล คุณปลื้ม” รมว.วัฒนธรรมนําผู้บริหาร มอบถุงปันน้ําใจแก่บุคลากรทางการแพทย์โรงพยาบาลศิริราช โรงพยาบาลจุฬาลงกรณ์ นําร่องโครงการ “ปันน้ําใจ คนไทย ไม่ทิ้งกัน”
“อิทธิพล คุณปลื้ม” รมว.วัฒนธรรมนําผู้บริหาร มอบถุงปันน้ําใจแก่บุคลากรทางการแพทย์โรงพยาบาลศิริราช โรงพยาบาลจุฬาลงกรณ์ นําร่องโครงการ “ปันน้ําใจ คนไทย ไม่ทิ้งกัน”
“อิทธิพล คุณปลื้ม” รมว.วัฒนธรรมนําผู้บริหาร มอบถุงปันน้ําใจแก่บุคลากรทางการแพทย์โรงพยาบาลศิริราช โรงพยาบาลจุฬาลงกรณ์ นําร่องโครงการ “ปันน้ําใจ คนไทย ไม่ทิ้งกัน” และโรงพยาบาลกรุงเทพฯ ปริมณฑล 20 แห่ง ด้าน สวจ.รับลูกเร่งมอบถุงปันน้ําใจแล้วทั่วประเทศ
วันที่ 17 พฤษภาคม 2564 นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม พร้อมด้วยผู้บริหาร เครือข่ายวัฒนธรรม ข้าราชการและเจ้าหน้าที่กระทรวงวัฒนธรรม (วธ.) ร่วมมอบถุงปันน้ําใจ เครื่องอุปโภค บริโภค เวชภัณฑ์ทางการแพทย์ให้กับบุคลากรทางการแพทย์โรงพยาบาลศิริราชและโรงพยาบาลจุฬาลงกรณ์ ตามโครงการ “ปันน้ําใจ คนไทย ไม่ทิ้งกัน” โดยความร่วมมือของพลังบวร เครือข่ายวัฒนธรรม สภาวัฒนธรรม ชุมชนคุณธรรมฯ กว่า 2 หมื่นแห่ง เพื่อส่งต่อกําลังใจไปยังบุคลากรทางการแพทย์ตามโรงพยาบาลหลัก โรงพยาบาลสนามในกรุงเทพฯ ปริมณฑลและโรงพยาบาลทั่วประเทศ
รมว.วธ. กล่าวว่า สําหรับโรงพยาบาลในกรุงเทพฯ และปริมณฑลที่ร่วมโครงการปันน้ําใจ คนไทยไม่ทิ้งกันของ วธ. มี 20 แห่ง ได้แก่ 1.โรงพยาบาลศิริราช กรุงเทพฯ 2.โรงพยาบาลจุฬาลงกรณ์ กรุงเทพฯ 3.โรงพยาบาลสมเด็จพระปิ่นเกล้า กรุงเทพฯ 4.โรงพยาบาลตากสิน กรุงเทพฯ 5.โรงพยาบาลรามาธิบดี กรุงเทพฯ 6.โรงพยาบาลราชวิถี กรุงเทพฯ 7.โรงพยาบาลตํารวจ กรุงเทพฯ 8.สถาบันบําราศนราดูร นนทบุรี 9.โรงพยาบาลพระมงกุฎเกล้า กรุงเทพฯ 10.โรงพยาบาลเด็ก กรุงเทพฯ 11.โรงพยาบาลเวชศาสตร์เขตร้อน กรุงเทพฯ 12.โรงพยาบาลทหารผ่านศึก กรุงเทพฯ 13.โรงพยาบาลนวมินทร์ 9 กรุงเทพฯ 14.โรงพยาบาลนพรัตนราชธานี คุ้มเกล้า กรุงเทพฯ 15.โรงพยาบาลสมุทรปราการ สมุทรปราการ 16.โรงพยาบาลวชิรพยาบาล กรุงเทพฯ 17.โรงพยาบาลธัญญารักษ์ ปทุมธานี 18.โรงพยาบาลกลาง กรุงเทพฯ 19.โรงพยาบาลธรรมศาสตร์เฉลิมพระเกียรติ คลองหลวง ปทุมธานี และ 20.โรงพยาบาลภูมิพลอดุลยเดช กรุงเทพฯ
รมว.วธ. กล่าวอีกว่า ในส่วนภูมิภาคขณะนี้ ทางสํานักงานวัฒนธรรมจังหวัด (สวจ.) หลายแห่งได้เป็นตัวแทน วธ. ร่วมกับผู้ว่าราชการจังหวัด หน่วยงานภาครัฐ เอกชน และเครือข่ายวัฒนธรรม นําถุงปันน้ําใจ เครื่องอุปโภค บริโภค ถุงยังชีพ จัดตั้งโรงทาน จัดตั้งตู้ปันสุข ฯลฯ ช่วยเหลือผู้ได้รับผลกระทบจากโรคติดเชื้อไวรัสโควิด-19 และส่งต่อกําลังใจไปยังบุคลากรทางการแพทย์ทั่วประเทศแล้ว อาทิ เชียงราย อุตรดิตถ์ กําแพงเพชร ลําปาง พิษณุโลก นครปฐม ปทุมธานี สระบุรี สุพรรณบุรี ระยอง เลย ร้อยเอ็ด กาฬสินธุ์ สกลนคร ขอนแก่น นครศรีธรรมราช พัทลุง ปัตตานี นอกจากนี้ ทางวธ. ยังได้จัดทําสื่อเพื่อรณรงค์ให้ประชาชนตระหนักถึงความสําคัญในการช่วยกันป้องกันการแพร่ระบาดฯ ตลอดจนจัดทําสื่อเพื่อเป็นขวัญและกําลังใจแก่บุคลากรทางการแพทย์ให้ผ่านพ้นวิกฤตนี้ไปด้วยกัน
รัฐบาลไทย-ข่าวทำเนียบรัฐบาล-ฉีดวัคซีน หยุดเชื้อ เพื่อชาติ
วันจันทร์ที่ 17 พฤษภาคม 2564
ฉีดวัคซีน หยุดเชื้อ เพื่อชาติ
#โควิด19
#วัคซีนโควิด19
#สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-"ชัยวุฒิ" ใช้กม.เอาผิดมือตัดต่อภาพ รพ.บุษราคัม vs รพ.สนามพิมรี่พาย ปั่นสังคมแตกแยก
วันจันทร์ที่ 17 พฤษภาคม 2564
"ชัยวุฒิ" ใช้กม.เอาผิดมือตัดต่อภาพ รพ.บุษราคัม vs รพ.สนามพิมรี่พาย ปั่นสังคมแตกแยก
"ชัยวุฒิ" ใช้กม.เอาผิดมือตัดต่อภาพ รพ.บุษราคัม vs รพ.สนามพิมรี่พาย ปั่นสังคมแตกแยก
"ชัยวุฒิ"ฮึ่มเกรียนคีย์บอร์ดตัดต่อภาพ"รพ.บุษราคัม"เทียบ"รพ.สนามพิมรี่พาย"พร้อมบิดเบือนงบประมาณโจมตีรบ.แจงรูปแบบ“รพ.บุษราคัม”เป็น“รพ.ถาวร”อุปกรณ์การแพทย์ตรงตามมาตรฐานเชื่อสธ.แจงงบประมาณได้หมดมอบทีมงานตรวจสอบดําเนินคดีเหตุทําสังคมแตกแยก-เข้าใจผิด
จากกรณีที่โซเชียลมีเดียมีการแชร์ข้อมูลเรื่องงบประมาณจัดทําโรงพยาบาลสนามบุษราคัมพร้อมกับตัดต่อภาพประกอบว่าใช้งบประมาณ239,280,000บาทสามารถรองรับได้1,092เตียงตกเตียงละ220,000บาทพร้อมกับเปรียบเทียบโรงพยาบาลสนามของพิมรี่พายที่ใช้งบประมาณ170,000บาทแต่ได้ถึง50เตียงตกเตียงละ3,400บาทจนเกิดเสียงวิจารณ์กว้างขวางนั้น
นายชัยวุฒิธนาคมานุสรณ์รัฐมนตรีว่าการกระทรงดิจิทัลเพื่อเศรษฐกิจและสังคม(ดีอีเอส)เปิดเผยว่าหน่วยงานที่เกี่ยวข้องของกระทรวงดิจิทัลฯได้ตรวจสอบพบว่ามีความพยายามเชื่อมโยงให้เกิดความเข้าใจผิดถึงการดําเนินการจัดตั้งโรงพยาบาลสนามของรัฐบาลโดยในส่วนของคุณพิมรี่พายที่นําเงินส่วนตัวมาสร้างโรงพยาบาลสนามถือเป็นสิ่งที่ดีที่ได้เสียสละช่วยประชาชนในยามลําบากรัฐบาลก็ต้องขอบคุณถึงความตั้งใจอันดีเช่นเดียวกันอีกหลายๆคนที่ร่วมช่วยกันคนละเล็กคนละน้อยตามกําลังหรือความสามารถที่พอจะช่วยได้
“ทั้งภาครัฐและภาคเอกชนต่างมีความตั้งใจดีเพื่อให้ประเทศพ้นวิกฤตโดยเร็วแต่กลับมีขบวนการที่ไม่หวังดีนํามาเปรียบเทียบบิดเบือนเพื่อต้องการให้เกิดความแตกแยกขัดแย้ง”นายชัยวุฒิกล่าว
นายชัยวุฒิกล่าวว่าโรงพยาบาลสนามบุษราคัมที่มีข้อสังเกตเรื่องงบประมาณนั้นจัดตั้งในลักษณะโรงพยาบาลถาวรที่มีมาตรฐานมีความพร้อมทางการแพทย์มีอุปกรณ์เครื่องมือดูแลผู้ติดเชื้ออย่างครบครันมีระบบการดูแลความปลอดภัยมีเจ้าหน้าที่บุคลากรทางการแพทย์จากหลายจังหวัดจํานวนมากสับเปลี่ยนหมุนเวียนเข้ามาปฏิบัติหน้าที่ซึ่งทางกระทรวงสาธารณสุขสามารถชี้แจงรายละเอียดหรืองบประมาณได้ทั้งหมดอีกทั้งภาพที่มีการแชร์เปรียบเทียบในขณะนี้ก็เป็นภาพเก่าช่วงที่มีการจัดตั้งโรงพยาบาลสนามเพื่อรองรับกลุ่มเสี่ยงเพื่อสังเกตอาการและเป็นการจัดตั้งในภาวะฉุกเฉินก่อนที่จะมีการปรับปรุงให้ได้มาตรฐานในภายหลัง
“ในช่วงที่ทุกคนต้องร่วมแรงร่วมใจกันเอาชนะโควิด-19แต่กลับมีผู้ไม่ประสงค์ดีต้องการสร้างความสับสนให้เกิดขึ้นในสังคมทางกระทรวงฯได้ติดตามความเคลื่อนไหวเหล่านี้มาโดยตลอดขอให้ผู้ที่เป็นต้นตอหรือมีส่วนกับการนําเสนอข้อมูลดังกล่าวดําเนินการลบโพสต์โดยด่วนและชี้แจงข้อมูลที่ถูกต้องให้สังคมรับทราบมิเช่นนั้นกระทรวงดีอีเอสอาจต้องดําเนินการทางกฎหมายกับผู้ที่มีเจตนาไม่บริสุทธิ์ต่อไป"รมว.ชัยวุฒิระบุ
************